Angriberen måtte til lommerne med en lidt speciel gave til sine holdkammerater efter en udvisning i en kamp.
Det er den polske-målmand Wojciech Szczesny, som i On the Foot Truck channel på YouTube løfter sløret for Ronaldos bøde efter et rødt kort ude mod Valencia i Champions League, skriver ilbianconero i Italien. Ronaldo måtte nemlig til lommerne og give hver holdkammerat en iMac i gave.
Den portugisiske-angriber blev allerede efter 29 minutters spil vist ud i kampen, og daværende Juventus-træner Massimiliano Allegri havde indført i klubben, at hvis en spiller blev udvist i en kamp, skulle han give en gave til sine holdkammerater. Ronaldo gav sig dog ikke uden kamp. Szczesny udtaler ifølge mediet:
- Vi fik alle en iMac. Med meget forsinkelse, fordi Cristiano ikke kunne acceptere, at han havde fået det røde kort og fortsat sagde, at han ikke havde gjort noget forkert. Det tog et stykke tid at overbevise ham, vi brugte cirka to måneder på at diskutere det, men vi havde alle en iMac til sidst.
Historien melder ikke noget om reglen fortsat eksisterer i Juventus.
3 x R i Manchester United
7 5,5 millioner landstrænere